จับวงไพ่ผ่อง จั่วอยู่บ้าน ชี้นั่งใกล้ชิดผิด พ.ร.บ.โรคติดต่อด้วย 
ชาวบ้านที่กระบี่ อยู่บ้านตามคำสั่งจังหวัดในช่วงไวรัสโควิดระบาด แต่ตั้งวงเล่นไพ่ผ่อง นั่งจั่วแบบใกล้ชิด ไม่รักษาระยะห่าง ถูกจับทั้งวง 6 คน ผิดทั้ง พ.ร.บ.การพนัน และ พ.ร.บ.โรคติดต่อฯเวลา 13.30 น. วันที่ 2 เม.ย. นายวิรัชเดช บุญเรืองขาว ปลัดอำเภอ ฝ่ายความมั่นคง นำ จนท.อส.เมืองกระบี่ พร้อม ตร.สภ.อ่าวนาง เข้าตรวจสอบชาวบ้านลักลอบเล่นการพนันกันที่บ้านเลขที่ 313 หมู่ 1 ต.เขาคราม อ.เมืองกระบี่ หลังมีคนร้องเรียนเข้ามาว่ามีการฝ่าฝืนคำสั่งของ จ.กระบี่ ห้ามรวมกลุ่มชุมนุมกันในช่วยสถานการณ์แพร่ระบาดของไวรัสโควิด-19 โดยขณะเจ้าหน้าที่กำลังบุกเข้าจับกุม ชาวบ้าน 6 คนกำลังนั่งเล่นไพ่ผ่องไทย กันอยู่ภายในตัวอาคารที่ยังสร้างไม่เสร็จเจ้าหน้าที่แสดงตัวเข้าจับกุม ผู้ต้องหาได้ 6 คน ประกอบ ของกลาง ประกอบด้วย ไพ่ผ่องไทย จำนวน 3 สำรับ เงินสด 1100 บาท ไม้จั่วไพ่ผ่องไทย จำนวน 6 อัน โต๊ะสำหรับเล่นไพ่ผ่องไทย จำนวน 1 โต๊ะ คุมตัวผู้ต้องหาทั้งหมดส่งพนักงานสอบสวน สภ.เมืองกระบี่ แจ้งข้อกล่าวหา ร่วมกันลักลอบเล่นการพนันไพ่ผ่องไทย พนันเอาทรัพย์สินกันโดยไม่ได้รับอนุญาตพร้อมเตรียมดำเนินคดีความผิด พ.ร.บ.โรคติดต่อ พ.ศ.2558 ด้วย เนื่องจากเป็นการฝ่าฝืนคำสั่งของจังหวัดในสถานการณ์การแพร่ระบาดของไวรัสโควิด-19.
ชาวบ้านที่กระบี่ อยู่บ้านตามคำสั่งจังหวัดในช่วงไวรัสโควิดระบาด แต่ตั้งวงเล่นไพ่ผ่อง นั่งจั่วแบบใกล้ชิด ไม่รักษาระยะห่าง ถูกจับทั้งวง 6 คน ผิดทั้ง พ.ร.บ.การพนัน และ พ.ร.บ.โรคติดต่อฯ
โควิด-19,ไวรัสโคโรนา,โควิด 19 ในไทย,เล่นไพ่เย้ยโควิด,ข่าวทั่วไป